Jessica Lindell-Vikarby

Jessica Lindell-Vikarby (født 7. februar 1984 i Huddinge) er en svensk tidligere alpinist.
miniatyr|Jessica Lindell-Vikarby i Semmering 2008
 Karriere 
26. oktober 2002 kjørte hun sitt første renn i verdenscupen, og kom på sjuendeplass i storslalåmrennet i  Sölden. I løpet av sesongen 2002/03 hadde hun flere plasseringer blant de ti fremste.

Under VM 2003 i St. Moritz ble hun nummer åtte i kombinasjonsøvelsen, og henholdsvis nummer 13 og 17 i super-G og storslalåm. Under junior-VM 2003 i Serre-Chevalier vant hun gullmedaljen i storslalåm, mens hun i super-G og slalåm kom på femte- og sjuendeplass.

I oktober 2003 falt hun under utfortrening i Saas-Fee og skadet seg i det venstre kneet. Lindell-Vikarby gikk dermed glipp av hele sesongen 2003/04. Hun gjorde comeback i 2004/05, men hun fikk problemer med å oppnå like gode resultater som før uhellet. Hennes beste resultat denne sesongen var sjetteplassen i utfor under VM 2005 i Santa Caterina.

I 2005/2006 var hennes beste plassering en sjuendeplass i utfor i Bad Kleinkirchheim. Under OL 2006 i Torino ble hun nummer åtte i kombinasjonen. 2. desember 2007 fikk hun endelig sin første pallplassering i et verdenscupenrenn, da hun ble nummer tre i super-G-rennet Lake Louise.

Hun vant sitt første verdenscuprenn da hun vant super-G i Cortina d'Ampezzo 26. januar 2009. Hennes andre verdenscupseier kom i storslalåm i Beaver Creek 1. desember 2013.

Hun la opp i 2015.

 Pallplasseringer i verdenscupen 
Dato  Sted  Disiplin  Plassering 2. desember 2007   Lake Louise  Super-G  3 26. januar 2009  Cortina d'Ampezzo  Super-G  1 1. februar 2009   Garmisch-Partenkirchen  Super-G  3 1. desember 2013  Beaver Creek  Storslalåm  1 15. desember 2013   St. Moritz  Storslalåm  2 28. desember 2013   Lienz  Storslalåm  2 7. mars 2014   Åre  Storslalåm  3 16. mars 2014   Lenzerheide  Storslalåm  3

 Referanser 

 Eksterne lenker 



Kategori:Svenske alpinister
Kategori:Juniorverdensmestre i alpint
Kategori:Deltakere for Sverige under Vinter-OL 2006
Kategori:Alpinister under Vinter-OL 2006
Kategori:Deltakere for Sverige under Vinter-OL 2010
Kategori:Alpinister under Vinter-OL 2010
Kategori:Deltakere for Sverige under Vinter-OL 2014
Kategori:Alpinister under Vinter-OL 2014
Kategori:Deltakere for Sverige under VM i alpint 2003
Kategori:Deltakere for Sverige under VM i alpint 2005